|  |
| --- |
| 16. SJEDNICA GRADSKOG VIJEĆA GRADA POŽEGETOČKA 11.a) DNEVNOG REDAPRIJEDLOG ODLUKEo prodaji suvlasničkog dijela nekretnine k.č.br. 697/6 u k.o. PožegaPREDLAGATELJ / IZVJESTITELJ:Gradonačelnik Grada PožegeProsinac 2022. |



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradonačelnik

KLASA: 940-02/22-01/23

URBROJ: 2177-1-02/01-22-1

Požega, 1. prosinca 2022.

GRADSKOM VIJEĆU GRADA POŽEGE

PREDMET: Prijedlog Odluke o prodaji suvlasničkog dijela nekretnine k.č.br. 697/6 u k.o. Požega

- dostavlja se

Na temelju članka 62. stavka 1. podstavka 1. Statuta Grada Požege (Službene novine Grada Požege, broj: 2/21. i 11/22.), te članka 59. stavka 1. i članka 61. stavka 1. i 2. Poslovnika o radu Gradskog vijeća Grada Požege (Službene novine Grada Požege broj: 9/13., 19/13., 5/14., 19/14., 7/18. - pročišćeni tekst, 2/20., 2/21. i 4/21.- pročišćeni tekst), dostavlja se Naslovu na razmatranje i usvajanje Prijedlog Odluke o prodaji suvlasničkog dijela nekretnine k.č.br. 697/6 u k.o. Požega.

Pravna osnova za ovaj Prijedlog Odluke je u članku 35. stavku 1. točki 2. i članku 48. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), odredbama Zakona o vlasništvu i drugim stvarnim pravima (Narodne novine, broj: [91/96](https://www.zakon.hr/cms.htm?id=32383), [68/98](https://www.zakon.hr/cms.htm?id=32385), [137/99](https://www.zakon.hr/cms.htm?id=32387), [22/00](https://www.zakon.hr/cms.htm?id=32389), [73/00](https://www.zakon.hr/cms.htm?id=32391), [129/00](https://www.zakon.hr/cms.htm?id=32393), [114/01](https://www.zakon.hr/cms.htm?id=32395), [79/06](https://www.zakon.hr/cms.htm?id=32397), [141/06](https://www.zakon.hr/cms.htm?id=32399), [146/08](https://www.zakon.hr/cms.htm?id=32401), [38/09](https://www.zakon.hr/cms.htm?id=32403), [153/09](https://www.zakon.hr/cms.htm?id=32405), [143/12](https://www.zakon.hr/cms.htm?id=32407), [152/14](https://www.zakon.hr/cms.htm?id=32409)), Odluci o raspolaganju i upravljanju zemljištem u vlasništvu Grada Požege (Službene novine Grada Požege, broj: 5/15.), te članku 39. stavku 1. podstavku 8. Statuta Grada Požege (Službene novine Grada Požege, broj: 2/21. i 11/22.).

GRADONAČELNIK

dr.sc. Željko Glavić

U PRIVITKU:

1. Zaključak Gradonačelnika Grada Požege
2. Prijedlog Odluke o prodaji suvlasničkog dijela nekretnine k.č.br. 697/6 u k.o. Požega
3. Zemljišnoknjižni izvadak
4. Elaborat o procjeni



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradonačelnik

KLASA: 940-02/22-01/23

URBROJ: 2177-1-02/01-22-2

Požega, 1. prosinca 2022.

Na temelju članka 44. stavka 1. i članka 48. stavka 1. točke 1. Zakona o Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) i članka 62. stavka 1. podstavka 1. i članka 120. Statuta Grada Požege (Službene novine Grada Požege, broj: 2/21. i 11/22.), Gradonačelnik Grada Požege, dana 1. prosinca 2022. godine, donosi sljedeći

Z A K L J U Č A K

I.

Utvrđuje se prijedlog Odluke o prodaji suvlasničkog dijela nekretnine k.č.br. 697/6, u k.o. Požega, u predloženom tekstu.

II.

Prijedlog Odluke iz točke I. ovoga Zaključka upućuje se Gradskom vijeću Grada Požege na razmatranje i usvajanje.

GRADONAČELNIK

dr.sc. Željko Glavić

DOSTAVITI:

1. Gradskom vijeću Grada Požege
2. Pismohrani.

PRIJEDLOG



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradsko vijeće

KLASA: 940-02/22-01/23

URBROJ: 2177-1-02/01-22-3

Požega, \_\_\_. prosinca 2022.

Na temelju članka 35. stavak 2. i članka 391. stavka 1. Zakona o vlasništvu i drugim stvarnim pravima (Narodne novine, broj: 91/96, 68/98, 137/99, 22/00, 73/00, 129/00, 114/01, 79/06, 141/06, 146/08.,38/09, 153/09., 143/12., 152/14., 81/15.- pročišćeni tekst i 94/17.- ispravak), članka 48. stavka 3. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), članka 39. stavka 1. podstavka 8. Statuta Grada Požege (Službene novine Grada Požege, broj: 2/21. i 11/22.), te članka 9. stavka 1. Odluke o raspolaganju i upravljanju zemljištem u vlasništvu Grada Požege (Službene novine Grada Požege, broj: 5/15.), na prijedlog Gradonačelnika Grada Požege, Gradsko vijeće Grada Požege, na svojoj 16. sjednici, održanoj dana \_\_. prosinca 2022. godine, donosi

O D L U K U

o prodaji suvlasničkog dijela nekretnine k.č.br. 697/6 u k.o. Požega

Članak 1.

Grad Požega, Trg Sv. Trojstva 1, Požega, donosi odluku o prodaji suvlasničkog dijela nekretnine, u vlasništvu Grada Požege, katastarske oznake k.č.br. 697/6, upisane u zk.ul.br. 1767, u k.o. Požega.

Članak 2.

Ukupna tržišna vrijednost nekretnine k.č.br. 697/6 utvrđena je Procjembenim elaboratom sačinjenim u studenom 2022. godine od strane stalnog sudskog vještaka i procjenitelja iz Velike, Petra Matijevića i iznosi 1.310.000,00 kuna (u protuvrijednosti 173.866,88 eura, prema fiksnom tečaju konverzije 7,53450).

Tržišna vrijednost suvlasničkog dijela nekretnine u vlasništvu Grada Požege, a koji je predmet ove Odluke o prodaji, iznosi ukupno 625.227,27 kuna (u protuvrijednosti 82.981,92 eura, prema fiksnom tečaju konverzije 7,53450).

Članak 3.

Suvlasnički dionekretnine iz članka 1. ove Odluke prodat će se putem javnog natječaja koji provodi Povjerenstvo za provođenje natječaja i druge oblike raspolaganja građevinskim zemljištem u vlasništvu Grada Požege.

Pri odabiru najpovoljnije ponude Povjerenstvo će se voditi kriterijem najviše ponuđene cijene.

Članak 4.

Upravni odjel za imovinsko pravne poslove zadužuje se za sastavljanje teksta javnog natječaja za prodaju nekretnine sukladno važećim zakonskim odredbama i odlukama Grada Požege.

Članak 5.

Ova Odluka će se objaviti u Službenim novinama Grada Požege.

PREDSJEDNIK

Matej Begić, dipl.ing.šum.

O b r a z l o ž e n j e

uz Prijedlog Odluke o prodaji suvlasničkog dijela nekretnine k.č.br. 697/6 u k.o. Požega

Pravna osnova za ovaj Prijedlog Odluke je u odredbi:

1) članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) kojim su propisane ovlasti predstavničkog tijela, te članka 48. stavka 2. i 3. istog Zakona.

2) članka 35. Zakona o vlasništvu i drugim stvarnim pravima (Narodne novine, broj: 91/96.,68/98., 137/99., 22/00., 73/00., 129/00., 114/01., 79/06., 141/06., 38/09., 153/09., 143/12., 152/14., 81/15.- pročišćeni tekst i 94/17.- ispravak) (u nastavku teksta: Zakon o vlasništvu i drugim stvarnim pravima)

4) članka 39. stavka 1. podstavka 8. Statuta Grada Požege (Službene novine Grada Požege, broj: 2/21. i 11/22.)

5) Odluci o raspolaganju i upravljanju zemljištem u vlasništvu Grada Požege (Službene novine Grada Požege, broj: 5/15.).

Predstavničko tijelo jedinice lokalne samouprave donosi odluku o stjecanju i otuđenju pokretnina i nekretnina čija ukupna vrijednost prelazi 0,5%, iznosa prihoda bez primitaka ostvarenih u godini koja prethodi godini u kojoj se odlučuje o stjecanju i otuđivanju pokretnina i nekretnina.

Člankom 391. stavka 1. Zakona o vlasništvu i drugim stvarnim pravima propisano je da nekretninu u vlasništvu jedinica lokalne samouprave i jedinica područne (regionalne) samouprave tijela nadležna za njihovo raspolaganje mogu otuđiti ili njome na drugi način raspolagati samo na osnovi javnog natječaja i uz naknadu utvrđenu po tržišnoj cijeni.

Grad Požega suvlasnik je nekretnine označene kao k.č.br. 697/6, upisane u zk.ul.br. 1767, u k.o. Požega i to 21/44 dijela cijele nekretnine. Predmetna nekretnina u naravi predstavlja neizgrađeno građevinsko zemljište.

Stalni sudski vještak i procjenitelj Petar Matijević iz Velike izradio je Elaborat o procjeni tržišne vrijednosti predmetne nekretnine u kojemu se navodi da ukupna tržišna vrijednost cijele nekretnine iznosi 1.310.000,00 kuna. Budući da je Grad Požega suvlasnik 21/44 dijela cijele nekretnine, tržišna vrijednost suvlasničkog dijela Grada Požege iznosi ukupno 625.227,27 kuna (u protuvrijednosti 82.981,92 eura, prema fiksnom tečaju konverzije 7,53450).

Prodaja predmetne nekretnine će se provesti putem javnog natječaja sukladno Odluci o raspolaganju i upravljanju zemljištem u vlasništvu Grada Požege (Službene novine Grada Požege, broj: 5/15.).